Հավելված՝

Հայաստանի Հանրապետության

Լոռու մարզի Տաշիր համայնքի

ավագանու 2024 թվականի դեկտեմբերի 25-ի

 N 130- Ա որոշման

**«ՏԱՇԻՐԻ ՄԱՐԶԱԴՊՐՈՑ»**

**ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**ԿԱՆՈՆԱԴՐՈՒԹՅՈՒՆ**

**I. ԸՆԴՀԱՆՈՒՐ ԴՐՈՒՅԹՆԵՐ**

**1.«**Տաշիրի մարզադպրոցը» (այսուհետ՝ Մարզադպրոց) շահույթ ստանալու նպատակ չհետապնդող, իրավաբանական անձի կարգավիճակ ունեցող, ֆիզիկական կուլտուրայի և սպորտի բնագավառում ուսումնամարզական գործունեություն իրականացնող համայնքային ոչ առևտրային կազմակերպություն է, որը Հայաստանի Հանրապետության օրենսդրության համաձայն ձեռք է բերում և իրականացնում սույն կանոնադրությամբ իրեն ամրագրված իրավունքներ և պարտականություններ:

**2.** «Տաշիրի մարզադպրոց» համայնքային ոչ առևտրային կազմակերպության /այսուհետ կազմակերպություն/ հիմնադիրը ՀՀ Լոռու մարզի Տաշիր համայնքն է՝ ի դեմս համայնքի ղեկավարի: Մարզադպրոցը ստեղծված է համարվում Հայաստանի Հանրապետության օրենսդրությամբ սահմանված կարգով պետական գրանցման պահից՝ առանց ժամկետային սահմանափակման: Մարզադպրոցի գործունեությունը կարգավորվում է Հայաստանի Հանրապետության օրենսդրությամբ, այլ իրավական ակտերով և սույն կանոնադրությամբ:

**4.** Մարզադպրոցը կարող է իր անունից ձեռք բերել և իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**5.** Մարզադպրոցը գործում է Հայաստանի Հանրապետության օրենսդրության համապատասխան և իր խնդիրները լուծելու նպատակով առաջնորդվում է Հայաստանի Հանրապետության օրենսդրությամբ, այլ իրավական ակտերով և սույն կանոնադրությամբ:

**6.** Մարզադպրոցը այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

**7.** Մարզադպրոցը ունի Հայաստանի Հանրապետության պետական զինանշանի պատկերով և իր՝ հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

**8.** Մարզադպրոցն ունի ինքնուրույն հաշվեկշիռ, եկամուտների և ծախսերի նախահաշիվ, բանկային հաշիվներ:

**9.** Մարզադպրոցի անվանումն է՝

**ա)** Հայերեն լրիվ` « Տաշիրի մարզադպրոց» համայքային ոչ առևտրային կազմակերպություն։

**բ)** Հայերեն կրճատ` « Տաշիրի մարզադպրոց» ՀՈԱԿ

**գ)** ռուսերեն լրիվ` « Таширская спортивная школа » общественная некоммерческая организация

**դ)** Ռուսերեն կրճատ` ` « Таширская спортивная школа » ОНО

**ե)** անգլերեն լրիվ` « Tashir Sports School»

community non-profit organization

**զ)** անգլերեն կրճատ`« Tashir Sports School» NCO

**10.** Մարզադպրոցը իր պարտավորությունների համար պատասխանատու է իրեն պատկանող գույքով:

**11.** Մարզադպրոցը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Հաստատությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**12.** Հաստատությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

**13.** Հաստատությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

**II. ՄԱՐԶԱԴՊՐՈՑԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ**

**14.** Մարզադպրոցի գործունեության հիմնական նպատակներն են՝

**ա)** ֆիզիկական կուլտուրայի և սպորտի միջոցով պարապողների առողջության պահպանումը և ամրապնդումը, ազգային և համամարդկային արժեքների ոգով դաստիարակված անձի ու քաղաքացու համակողմանի ձևավորումը,

**բ)** ընտրած մարզաձևում պարապողների մարզական ընդունակությունների կատարելագործումը,

**գ)** սովորողների ազատ ժամանցի կազմակերպման միջոցով նրանց հետաքրքրությունների զարգացման համար պայմանների ստեղծումը, նրանց հոգևոր, ստեղծագործական ունակությունների գեղագիտական, ֆիզիկական զարգացումը,

**դ)** հանրակրթական դպրոցների հետ սերտ կապի հաստատումը, ֆիզկույտուրային-արտադասարանական աշխատանքների, ֆիզկուլտուրային-առողջարարական միջոցառումների կազմակերպման օժանդակումը:

**15.** Մարզադպրոցի գործունեության առարկան համապատասխան ուսումնական ծրագրերի պահանջների իրականացումն է՝ կառավարման միասնական մոդելի ներդրման միջոցով:

**16.** Մարզադպրոցում գործում են սկզբնական պատրաստականության, ուսումնամար­զական խմբեր։

**17.** Մարզադպրոցի աշխատանքի հիմնական ցուցանիշ է համարվում՝ **ա)** պարապողների խմբի կայունության պահպանումը,

**բ)** վարպետ թիմերի և ազգային հավաքական թիմերի, օլիմպիական հերթափոխի մարզական քոլեջների համալրումը,

**գ)** օլիմպիական, աշխարհի, Եվրոպայի առաջնությունների և այլ միջազգային մրցաշարերի մասնակից մարզիկների պատրաստումը։

**18.** Մարզադպրոցի ուսումնական տարին սկսվում է սեպտեմբերի 1-ին։ Մարզադպրոցի համակազմի և ուսումնական խմբերի հրամանագրումը կատարվում է ամեն տարի՝ մինչև հոկտեմբերի 1-ը։

**19.** Մարզադպրոցի ուսումնամարզական գործընթացը կառուցվում է աոանձին մարզաձևերի ուսումնական ծրագրերի պահանջների հիման վրա:

**20.** Մարզադպրոցի ուսումնամարզական գործընթացի հիմնական ձևերն են խմբակային ուսումնամարզական պարապմունքները, աշխատանքն անհատական պլանով, մասնակցությունը մրցումներին, հավաքներին և մարզական-առողջարարական ճամբարներին։

**21.** Մարզադպրոցը կարող է կազմակերպել հետևյալ ուսումնամարզական հավաքները՝

**ա)** հանրապետական մրցումների նախապատրաստական հավաքներ,

**բ)** միջազգային մրցումների նախապատրաստական հավաքներ,

**գ)** ընդհանուր և հատուկ ֆիզիկական պատրաստականության հավաքներ։

**22.** Մարզադպրոցն իրավունք ունի օրենքով սահմանված կարգով միջազգային կապեր հաստատելու օտարերկրյա մարզական կազմակերպությունների հետ, կազմակերպելու մարզական պատվիրակությունների փոխայցելություններ, համատեղ միջոցառումներ։

**23.** Մարզադպրոցը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով՝

**ա)** լրացուցիչ մանկավարժական, ֆիզկուլտուրային-առողջարարական ծրագրերի իրականացում, սովորողների և աշխատողների հանգստի կազմակերպում,

**բ)** սպորտային միջոցառումների կազմակերպման և աջակցման գործունեություն,

**գ)** ճամբարների կազմակերպում։

**III. ՄԱՐԶԱԴՊՐՈՑԻ ԿԱՌԱՎԱՐՈՒՄԸ**

**24.** Մարզադպրոցի կառավարումն իրականացնում է հիմնադիրը՝ Տաշիր համայնքի ավագանին ի դեմս համայնքի ղեկավարի, գործադիր մարմինը` հաստատության տնօրենը:

**25.** Մարզադպրոցի հիմնադիրն ունի մարզադպրոցի գործունեությանը և կառավարմանը վերաբերող ցանկացած հարցի վերջնական լուծման իրավունք՝ բացառությամբ Հայաստանի Հանրապետության օրենսդրությամբ նախատեսված դեպքերի։

**26.** Մարզադպրոցի հիմնադրի բացառիկ լիազորություններն են`

**ա)** Մարզադպրոցի հիմնադրումը,

**բ)** Մարզադպրոցի գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը,

**գ)** Մարզադպրոցի կանոնադրության հաստատումը և դրանում փոփոխությունների կատարումը,

**դ)** Մարզադպրոցի վերակազմակերպումը և լուծարումը,

**ե)** Հայաստանի Հանրապետության օրենքով և սույն կանոնադրությամբ նախատեսված այլ հարցերի լուծումը:  
զ) պետական կազմակերպության լուծարման հանձնաժողովի նշանակումը և լուծարման հաշվեկշռի հաստատումը.

**27.** Համայնքի ղեկավարն իրականացնում է հաստատության ընդհանուր կառավարումը , ապահովում նրա բնականոն գործունեությունը և պատասխանատվություն կրում դրանց չկատարման կամ ոչ պատշաճ կատարման համար:

**28.** Համայնքի ղեկավարը՝

**ա)** սույն կանոնադրությամբ սահմանված կարգով իրականացնում է հաստատության կառավարման մարմինների ձևավորումը և նրանց լիազորությունների վաղաժամկետ դադարեցումը

**բ)** վերահսկողություն է իրականացնում հաստատության գործունեության նկատմամբ

**գ)** կասեցնում կամ ուժը կորցրած է ճանաչում հաստատության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

**դ)** լսում է հաստատության գործունեության մասին հաշվետվություններ, քննում դրա գործունեության վերստուգման արդյունքները.

**ե)** վերահսկողություն է իրականացնում հաստատությանն ամրացված պետական սեփականության օգտագործման և պահպանության նկատմամբ.

**զ)** համայնքի ավագանու որոշմամբ՝ հաստատության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար.

**է)** հաստատում է հաստատության տարեկան հաշվետվությունները և տարեկան հաշվեկշիռը

**ը)** կազմում է հաստատության հաստիքացուցակը ու ծախսերի նախահաշիվը և դրանք ներկայացնում ավագանու հաստատմանը

**թ)** իրականացնում է օրենքով, հիմնադրի որոշումներով և հաստատության կանոնադրությամբ նախատեսված այլ գործառույթներ.

**29.** Հաստատության տնօրենն իրականացնում է հաստատության ընթացիկ գործունեության ղեկավարումը: Տնօրենը պաշտոնի նշանակում և պաշտոնից ազատում է Հայաստանի Հանրապետության օրենսդրությամբ և սույն կանոնադրությամբ սահմանված կարգով:

Տնօրենն օրենքներով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի` պահանջները չկատարելու կամ ոչ պատշաճ կատարելու համար:

**31.** Տնօրենը`

**ա)** առանց լիազորագրի հանդես է գալիս հաստատության անունից, ներկայացնում նրա շահերը և կնքում գործարքներ.

**բ)** նախագահում է հաստատության մանկավարժական խորհրդի նիստերը.

**գ)** Հայաստանի Հանրապետության օրենսդրությամբ, համայնքի ղեկավարի և ավագանու որոշումներով ու սույն կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները.

**դ)** տալիս է հաստատության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

**ե)** աշխատանքի նշանակում ու աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

**զ)** բանկերում բացում է հաշվարկային հաշիվներ.

**է)** կատարում է աշխատանքի բաշխում վարչական աշխատողների միջև.

**ը)** առաջարկության տեսքով համայնքի ղեկավարին է ներկայացնում հաստատության կառուցվածքը և կառուցվածքային ստորաբաժանումների իրավասությունները

**թ)** օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

**ժ)** իրականացնում է մանկավարժական կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.

**ժա)** վերահսկողություն է իրականացնում հաստատության աշխատողների կողմից իրենց աշխատանքային

պարտականությունների կատարման նկատմամբ.

**ժբ)** ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

**ժգ)** գույքային պատասխանատվություն է կրում իր մեղքով հաստատությանը պատճառած վնասի համար

**ժդ)** իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ:

**32.** Տնօրենի բացակայության դեպքում, համայնքի ղեկավարի գրավոր կարգադրության համաձայն, տնօրենի լիազորություններն իրականացնում է ուսումնադաստիարակչական աշխատանքի գծով տեղակալը, հաստատության աշխատակիցներից մեկը կամ այլ անձ:

**33.** Մարզադպրոցի տնօրենը չի կարող զբաղեցնել այլ պաշտոն կամ կատարել վճարովի այլ աշխատանք՝ բացի գիտական, մանկավարժական և ստեղծագործական աշխատանքից։ Տնօրենը լրիվ գույքային պատասխանատվություն է կրում իր մեղքով մարզադպրոցին պատճառված վնասի համար։

**34.** Մարզադպրոցի տնօրենի լիազորությունները դադարեցվում են իրավասու մարմնի որոշմամբ՝

**ա)** իր դիմումի համաձայն.

**բ)** եթե լրացել է 65 տարին,

**գ)** իր գրավոր համաձայնությամբ ընտրվել կամ նշանակվել է այլ պաշտոնում կամ անցել է իր պաշտոնի հետ անհամատեղելի այլ աշխատանքի,

**դ)** ժամանակավոր անաշխատունակության հետևանքով ավելի քան չորս ամիս անընդմեջ չի ներկայացել աշխատանքի,

**ե)** երեք օր անընդմեջ անհարգելի պատճառներով չի ներկայացել աշխատանքի,

**զ)** իր գործառույթներն իրականացնելիս Մարզադպրոցին, պետությանը կամ համայնքին իր մեղքով հասցրել է վնաս, որի գումարը գերազանցում է Մարզադպրոցին սեփականության իրավունքով պատկանող գույքի արժեքի հինգ տոկոսը,

**է)** զրկվել է Հայաստանի Հանրապետության քաղաքացիությունից,

**ը)** մեկ տարվա ընթացքում ենթարկվել է կրկնակի կարգապահական պատասխանատվության:

**թ)** դատարանի օրինական ուժի մեջ մտած վճռի հիման վրա նա ճանաչվել է անգործունակ, սահմանափակ գործունակ, անհայտ բացակայող կամ մահացած,

**ժ)**  դատական կարգով նրա ղեկավարած պետական կազմակերպությունը ճանաչվել է սնանկ կամ այն ունի դատական կարգով որոշված և դատարանի կողմից համապատասխան վճիռն

ընդունվելուց հետո վեց ամսվա ընթացքում, իր մեղքով չկատարված գույքային պարտավորությունը,

**35.** Հաստատության տնօրենի` ուսումնադաստիարակչական աշխատանքի գծով տեղակալը`

**ա)** պատասխանատու է հաստատությունում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար.

**բ)** վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը.

**գ)** հաստատությունում կազմակերպում է մեթոդական աշխատանք, կազմում է ուսումնական պարապմունքների դասացուցակ և ուսումնադաստիարակչական աշխատանքի մասին հաշվետվություններ.

**դ)** ընդհանրացնում և տարածում է լավագույն խմբակավարների աշխատանքի դրական փորձը, մանկավարժներին հաղորդակից է դարձնում գիտության և մանկավարժության նորագույն նվաճումներին.

**ե)** ապահովում է հաստատության և ընտանիքի սերտ կապն ու համագործակցությունը.

**զ)** կազմակերպում է սովորողների հանգիստը և ժամանցը, միջոցներ ձեռնարկում սոցիալապես անապահով երեխաներին օգնություն ցուցաբերելու համար:

**36.** Մարզադպրոցի մարզչական-մանկավարժական կազմը, որպես կանոն, համալրվում է ֆիզկուլտուրային կրթություն ունեցող մասնագետների թվից:

**Մարզիչ-մանկավարժն** իրականացնում է`

**ա)** մարզական վարպետության հետագա բարձրացման համար պարապողների թվից հեռանկարային երեխաների ընտրությունը,

**բ)** ուսումնասպորտային գործընթացի կազմակերպում, համաձայն ուսումնական ծրագրի,

**գ)** պարապմունքների հաճախումների հաշվառում:

**դ)** ապահովում է պարապողների նկատմամբ հաստատության և ընտանիքի մանկավարժական պահանջների միասնությունը,

**ե)** հաստատության տնօրինությանն է ներկայացնում պարապողների հաճախումների և վարքի մասին տեղեկություններ,

**զ)** արգելում է բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:

**է)** դաստիարակչական աշխատանք է կատարում իր սաների շրջանում` սերտորեն համագործակցելով մյուս մարզիչ – մանկավարժների հետ.

**ը)** ապահովում է սովորողների նկատմամբ հաստատության և ընտանիքի մանկավարժական պահանջների միասնությունը.

**թ)** իրականացնում է սահմանված գործավարությունը, հաստատության տնօրինությանը ներկայացնում սովորողների հաճախումների և վարքի մասին տեղեկություններ

**ժ)** կազմակերպում է սովորողների առողջության ամրապնդմանն ու ֆիզիկական զարգացմանը նպաստող միջոցառումներ, մրցույթներ, նպատակային էքսկուրսիաներ, շրջագայություններ.

**ի )** արգելում է բոլոր այն նախաձեռնությունները, որոնք կարող են սաների առողջության, կյանքի համար վտանգ պարունակել կամ խաթարել ուսումնադաստիարակչական աշխատանքների իրականացումը:

Մարզիչ-մանկավարժը պատասխանատվություն է կրում մարզական գործընթացի անվտանգության ապահովման, պարապողների կողմից տարատեսակ խթանիչների ընդունման դեպքերի բացառման համար և այլն:

**37.** Հաստատության տնօրենի` տնտեսական աշխատանքի գծով տեղակալը

**ա)** պատասխանատու է հաստատության շենքի և գույքի պահպանման, ուսումնական գործընթացի նյութատեխնիկական ապահովման, հաստատության սանիտարահիգիենիկ ու բարեկարգ վիճակի, հաստատության ուսումնական պարապմունքներին` դասասենյակների ժամանակին նախապատրաստման, հակահրդեհային պաշտպանության և սպասարկող անձնակազմի աշխատանքի կազմակերպման համար.

**բ)** միջոցներ է ձեռնարկում հաստատության ուսումնանյութական բազան հարստացնելու և ամրապնդելու համար:

**38.** Մարզադպրոցի ուսումնադաստիարակչական աշխատանքի գծով տնօրենի տեղակալը պետք է ունենա ֆիզիկական կուլտուրայի և սպորտի բնագավառի բարձրագույն կրթություն և մարզչական աշխատանքի առնվազն հինգ տարվա աշխատանքի փորձ։ Պատասխանատվություն է կրում ուսումնամարզական գործընթացի կազմակերպման, ուսումնական փաստաթղթերի վարման, ուսումնական խմբերի ճիշտ համալրման (կոմպլեկտավորում), մարզիչ­-մանկավարժների որակավորման բարձրացման համար։ Իրականացնում է վերահսկողություն ուսումնամարզական գործընթացի անցկացման, պարապողների կողմից ծրագրային նյութի յուրացման նկատմամբ։

**ա)** պատասխանատու է մարզադպրոցում ուսումնադաստիարակչական գործընթացի կազմակերպման, ուսումնական ծրագրերի իրականացման, դասավանդման որակի և սաների գիտելիքների մակարդակի համար.

**բ)** վերահսկողություն է իրականացնում ուսումնադաստիարակչական աշխատանքի ընթացքի, սաների առաջադիմության և վարքի նկատմամբ, կանոնավորում սաների ուսումնական ծանրաբեռնվածությունը.

**գ)** մարզադպրոցում կազմակերպում է մեթոդական աշխատանք, կազմում է ուսումնական պարապմունքների դասացուցակ և ուսումնադաստիարակչական աշխատանքի մասին հաշվետվություններ.

**դ)** ապահովում է մարզադպրոցի և ընտանիքի սերտ կապն ու համագործակցությունը.

**ե)** կազմակերպում է սովորողների հանգիստը և ժամանցը, միջոցներ ձեռնարկում սոցիալապես անապահով երեխաներին օգնություն ցուցաբերելու համար:

**39.** Մարզադպրոցի տնօրենին, ուսումնադաստիարակչական աշխատանքի գծով տեղակալին, թույլատրվում է նույն դպրոցում հիմնական աշխատանքի ժամերի ընթացքում վարել մարզչական աշխատանք մինչև 8 դասաժամ։ Վճարումն իրականացվում է մարզիչ-մանկավարժի դրույքի հաշվարկով։

**40.** Մարզադպրոցի մարզչական-մանկավարժական կազմը, որպես կանոն, համալրվում է ֆիզկուլտուրային կրթություն ունեցող մասնագետներից։ Մարզիչ-մանկավարժն իրականացնում է՝

**ա)** մարզական վարպետության հետագա բարձրացման համար պարապողների միջից հեռանկարային երեխաների ընտրությունը.

**բ)** ուսումնամարզական գործընթացի կազմակերպումը՝ ուսումնական ծրագրի համաձայն,

**գ)** պարապմունքների հաճախումների հաշվառումը։

**41.** Մարզիչ-մանկավարժը պատասխանատվություն է կրում մարզական գործընթացի անվտանգության ապահովման համար, հսկողություն է սահմանում պարապողների նկատմամբ՝ տարատեսակ խթանիչներ չընդունելու համար։

**42.** Մարզադպրոցի պարապողների բժշկական սպասարկումն իրականացվում է բժշկական անձնակազմի միջոցով։

**ΙV. ՄԱՐԶԱԴՊՐՈՑԻ ԿՐԹԱԴԱՍՏԻԱՐԱԿՉԱԿԱՆ ԳՈՐԾԸՆԹԱՑԻ ՄԱՍՆԱԿԻՑՆԵՐԸ**

**43.** Մարզադպրոցի կրթադաստիարակչական գործընթացի մասնակիցները, որպես կանոն, մինչև 18 տարեկան պարապողներն են, նրանց ծնողները (նրանց օրինական ներկայացուցիչները), մանկավարժական աշխատողները:

**44.** Երեխաների ընդունելության ժամանակ մարզադպրոցի տնօրենությունը պարտավոր է ծնողներին (նրանց օրինական ներկայացուցիչներին) ծանոթացնել մարզադպրոցի կանոնադրությանը և այլ փաստաթղթերին, որոնք կանոնակարգում են մարզադպրոցի գործունեությունը: Երեխաների իրավունքները և պարտականությունները սահմանվում են համապատասխան պայմանագրային հիմունքներով ու մարզադպրոցի ներքին կարգապահական կանոններով:

**45.** Մարզադպրոցի մանկավարժն իրավունք ունի մասնակցելու Մարզադպրոցի կառավարմանը, համատեղությամբ կատարելու գիտական, ստեղծագործական և մանկավարժական բնույթի աշխատանքներ:

**46.** Մարզադպրոցի մանկավարժական և մյուս աշխատողների իրավունքներն ու պարտականությունները սահմանվում են Հայաստանի Հանրապետության օրենսդրությանը համապատասխան, սույն կանոնադրությամբ և աշխատանքային պայմանագրով:

**47.** Մարզադպրոցի մանկավարժական աշխատողները պարտավոր են ապահովել կրթադաստիարակչական ծրագրերի կատարումը:

**48.** Մարզադպրոցում արգելվում է պարապողների նկատմամբ հոգեկան և ֆիզիկական բռնության գործադրումը:

**49.** Պարապողների հետ իրավահարաբերությունները կարգավորում են պայմանագրային հիմունքներով՝ հետևյալ սկզբունքների հիման վրա՝

**ա)** բարեխղճություն,

**բ)** Մարզադպրոցի գույքի նկատմամբ խնամքով վերաբերմունք,

**գ)** Մարզադպրոցի պարապողների և աշխատողների իրավունքների ու արժանապատվության նկատմամբ հարգանք,

**դ)** Մարզադպրոցի ներքին կարգապահական կանոնների պահպանում:

**V. ՄԱՐԶԱԴՊՐՈՑԻ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

**50.** մարզադպրոցի սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:

**51.** Հաստատությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը՝ առանց օտարման իրավունքի:

**52.** Հաստատության սեփականության պահպանման հոգսը կրում է հաստատությունը:

**53.** Հաստատության սեփականության վրա կարող է տարածվել բռնագանձում՝ միայն դատական կարգով:

**54.** Հիմնադիրն իրավունք ունի վերցնելու իր կողմից հաստատությանն ամրացված գույքը:

**55.** Հաստատությունն իրավունք չունի ամրացված գույքը կամ դրա նկատմամբ իր իրավունքները օտարելու, գրավ դնելու, անհատույց օգտագործման հանձնելու:

**56.** Մարզադպրոցի սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:

**57.** Մարզադպրոցն իրավունք չունի ամրացված գույքը կամ դրա նկատմամբ իր իրավունքներն օտարելու, գրավ դնելու, անհատույց օգտագործման հանձնելու: Մարզադպրոցն իրավունք չունի իրեն ամրացված գույքը հանձնելու վարձակալության, բացառությամբ հիմնադրի և ավագանու սահմանված դեպքերի:

Ամրացված գույքի վարձակալության ժամկետը չի կարող սահմանվել 1 տարուց ավելի` բացառությամբ հիմնադրի կողմից սահմանված դեպքերի: Ամրացված գույքի օգտագործման արդյունքում ստացված եկամուտները Մարզադպրոցի սեփականությունն են, բացառությամբ ամրացված գույքի վարձակալությունից գոյացած վճարներից, որոնք սահմանված կարգով ուղղվում են համայնքային բյուջե:

**ա)** մարզադպրոցի դահլիճների օգտագործման տրամադրման կարգը , վարձավճարի չափը և այլ պայմանները սահմանում է համայնքի ավագանին՝ համայնքի ղեկավարի ներկայացմամբ:

**բ)** Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

**գ)** Մարզադպրոցի լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

**58.** Հաստատությունը ֆինանսավորում է հիմնադիրը: Մարզադպրոցի ֆինանսական միջոցները գոյանում են համայնքի բյուջետային և Հայաստանի Հանրապետության օրենսդրությամբ չարգելված լրացուցիչ աղբյուրներից:

**59.** Հաստատության ֆինանսավորման լրացուցիչ աղբյուրներն են`

**ա)** Հայաստանի Հանրապետության կառավարության սահմանած կարգով վճարովի կրթադաստիարակչական ծառայությունների մատուցումից ստացված միջոցները.

**բ)** բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

**գ)** Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:

**60.** Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` լիազոր մարմնի կողմից ընտրված աուդիտորի կամ Հայաստանի Հանրապետության կառավարության ֆինանսական գործառույթ իրականացնող մարմնի կողմից:

**61.** Հաստատությունը հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող (ոչ առևտրային) կազմակերպությունների համար նախատեսված կարգով ու չափով:

**VII. ՄԱՐԶԱԴՊՐՈՑԻ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

**62.** Հաստատությունը վերակազմակերպվում և լուծարվում է Հայաստանի Հանրապետության օրենսդրության համաձայն:

**VIIΙ. ԵԶՐԱՓԱԿԻՉ ԴՐՈՒՅԹՆԵՐ**

**63.** Այն բոլոր հարցերը, որոնք սույն կանոնադրությամբ չեն կարգավորվել, կարգավորվում են Հայաստանի Հանրապետության օրենսդրությամբ՝ ՀՀ Սահմանադրությամբ կամ այլ օրենքներով և հիմնադրի որոշումներով